open-index/open-wikipedia-markdown huggingface dataset:
ดิงแบต

thumb|right|บทกวีที่เรียงพิมพ์โดยมีการใช้ดิงแบตจำนวนมากบริเวณขอบ (คริสต์ทศวรรษ 1880) โดยดิงแบตเหล่านั้นไม่ได้เป็นส่วนหนึ่งของเนื้อหาบทกวี

ในศิลปะการใช้ตัวพิมพ์ **ดิงแบต** () คือสัญลักษณ์ตกแต่ง โดยเฉพาะหน่วยอักขระที่ใช้ในการเรียงพิมพ์ มักใช้เพื่อสร้างกรอบกล่อง (คล้ายกับอักขระวาดกล่อง) หรือเป็นตัวแบ่งส่วน (ดิงคัส) สัญลักษณ์ดิงแบตบางตัวถูกใช้เป็นเครื่องหมายกำกับยกพิมพ์ หรือใช้ในการเย็บเล่มหนังสือเพื่อจัดเรียงส่วนต่าง ๆ ในหนังสือ

ในอุตสาหกรรมคอมพิวเตอร์ ฟอนต์ดิงแบต (dingbat font) หรือพายฟอนต์ (pi font) คือฟอนต์คอมพิวเตอร์ที่มีสัญลักษณ์และรูปทรงต่าง ๆ อยู่ในจุดรหัสที่ปกติแล้วใช้สำหรับตัวอักษรหรือตัวเลข ซึ่งแนวทางนี้ถือเป็นสิ่งจำเป็นเนื่องจากจำนวนรหัสที่มีจำกัดในระบบปฏิบัติการสมัยคริสต์ศตวรรษที่ 20 ส่วนฟอนต์คอมพิวเตอร์สมัยใหม่ที่มีดิงแบตนั้นจะใช้การเข้ารหัสแบบยูนิโคด ซึ่งมีรหัสสำหรับดิงแบตโดยเฉพาะ

## อ้างอิง

หมวดหมู่:ศิลปะการใช้ตัวพิมพ์
หมวดหมู่:เอโมจิ
การเย็บเล่มหนังสือ

thumb|ช่างเย็บเล่มหนังสือแบบดั้งเดิม
thumb|ที่ยึดตัวพิมพ์ของช่างเย็บเล่มหนังสือ

**การเย็บเล่มหนังสือ** () คือกระบวนการสร้างหนังสือ ซึ่งโดยปกติจะเป็นรูปแบบหนังสือโบราณ (หรือโคเด็กซ์) จากแผ่นกระดาษที่เรียงเป็นระเบียบด้วยมือและเครื่องมือ หรือในวงการพิมพ์สมัยใหม่ก็ใช้กระบวนการอัตโนมัติหลายขั้นตอน ในการเย็บเล่มหนังสือ กลุ่มของหน้ากระดาษจะถูกเชื่อมต่อเข้าด้วยกัน โดยมักใช้ด้ายหรือกาว แต่ก็มีทางเลือกอื่น ๆ เช่น ห่วงสำหรับเย็บเล่มแบบถอดได้ เสาเข้าเล่ม ขดลวดสันหนังสือแบบสองห่วง ขดลวดพลาสติก และหวีสันหนังสือพลาสติก โดยทั่วไปจะมีการติดปกเพื่อปกป้องเนื้อหาภายใน ซึ่งมักจะมีข้อมูลการตีพิมพ์ เช่น ชื่อเรื่องและผู้แต่ง โดยปกอาจเป็นเพียงแผ่นกระดาษแผ่นเดียวหรืออาจเป็นโครงสร้างที่ซับซ้อนของแผ่นกระดานที่หุ้มด้วยผ้า หนัง กระดาษหนัง ฯลฯ พร้อมการตกแต่งหลายแบบ กระบวนการผลิตหนังสือแตกต่างกันอย่างมากตามช่วงเวลาและภูมิศาสตร์/วัฒนธรรม การเข้าเล่มหนังสือด้วยเครื่องจักรเริ่มขึ้นในคริสต์ศตวรรษที่ 19 พร้อมกับการปฏิวัติอุตสาหกรรม ควบคู่ไปกับการผลิตกระดาษด้วยเครื่องจักร วิธีการฟอกหนังที่รวดเร็วขึ้น และการเปลี่ยนแปลงอื่น ๆ ในกระบวนการผลิตที่มีผลต่อหนังสือ

งานเย็บเล่มหนังสือประกอบด้วยการเย็บเล่มหนังสือเปล่าและหนังสือที่พิมพ์แล้ว หนังสือเปล่าหรือหนังสือที่ตั้งใจจะเขียนลงไปนั้น ได้แก่ สมุดบัญชี สมุดเยี่ยม สมุดบันทึก สมุดโน้ต สมุดรวมเอกสาร สมุดรายวัน สมุดไดอารี่ และสมุดวาดภาพ ส่วนหนังสือที่พิมพ์แล้วนั้น ผลิตขึ้นโดยใช้เทคนิคการพิมพ์เลตเตอร์เพรส การพิมพ์ออฟเซตลิโธกราฟี หรือเทคนิคการพิมพ์อื่น ๆ และการเย็บเล่มหนังสือเหล่านี้มีหลายวิธี ได้แก่ การเย็บเล่มแบบประณีต การเย็บเล่มแบบเป็นฉบับ การเย็บเล่มสำนักพิมพ์ และการเย็บเล่มห้องสมุด

## อ้างอิง

หมวดหมู่:การเย็บเล่มหนังสือ
หมวดหมู่:ศิลปะการทำหนังสือ
หมวดหมู่:การออกแบบหนังสือ
หมวดหมู่:การจัดพิมพ์หนังสือ
หมวดหมู่:หัตถกรรม
หมวดหมู่:สิ่งประดิษฐ์ของอียิปต์
หมวดหมู่:การออกแบบกราฟิก
หมวดหมู่:ศิลปะกระดาษ
หมวดหมู่:การผลิตสิ่งพิมพ์
ฮิไน

เป็นเมืองในอำเภอคิตาอากิตะ จังหวัดอากิตะ ประเทศญี่ปุ่น

## ประวัติ
เชื่อกันว่าชื่อนี้เป็นชื่อที่แผลงเป็นญี่ปุ่นของคำว่า  *Pi-nay* ซึ่งเป็นคำในภาษาไอนุที่แปลว่า 'แม่น้ำกรวด'

ใน ค.ศ. 2003 เมืองนี้มีประชากรประมาณ 11,665 คน และมีความหนาแน่นประชากร 56.79 คนต่อตารางกิโลเมตร พื้นที่ทั้งหมดคือ 205.39 ตารางกิโลเมตร

เมื่อวันที่ 20 มิถุนายน ค.ศ. 2005 ฮิไน พร้อมกับเมืองทาชิโระ (ซึ่งอยู่ในเอำเภอคิตาอากิตะเช่นกัน) ได้ถูกรวมเข้ากับนครโอดาเตะที่ขยายใหญ่ขึ้น

## อ้างอิง

## แหล่งข้อมูลอื่น
* Ōdate เว็บไซต์ทางการ
อัลฟ์เฮย์เมอร์

ในเทวตำนานนอร์ส **อัลฟ์เฮย์เมอร์** (Álfheimr) แปลว่า **ถิ่นพราย** เป็นหนึ่งในเก้าภพของจักรวาล ตั้งอยู่ในชั้นฟ้าในระดับใกล้เคียงกับอาสการ์เดอร์ (Ásgarðr) ตำนานระบุว่าทวยเทพได้มอบภพแห่งนี้ให้แก่เฟร็วเยอร์ (Freyr) โอรสของมหาเทพนยอร์เดอร์ (Njörðr) เพื่อเป็นของขวัญเมื่อฟันซี่แรกงอกขึ้น อัลฟ์เฮย์เมอร์เป็นถิ่นพำนักของเผ่าพันธุ์พรายสว่าง หรือลโยสอัลฟาร์ (Ljósálfar) ซึ่งถูกบรรยายลักษณะไว้ว่ามีความงดงามและมีรัศมีสว่างไสวเจิดจ้า ตรงข้ามกับพรายมืดที่อาศัยอยู่ในสวาร์ตอัลฟ์เฮย์เมอร์ (Svartálfaheimr) 

การที่มนุษย์ในมิดการ์เดอร์ (Miðgarðr) จะเดินทางไปอัลฟ์เฮย์เมอร์โดยไม่ผ่านสะพานบิฟร็อสต์ (Bifrǫst) ถือเป็นเส้นทางที่มีความอันตรายสูงสุดและแทบเป็นไปไม่ได้ ผู้กล้าจะต้องเสี่ยงตายนั่งเรือข้ามมหาสมุทรไปขึ้นฝั่งที่ยอตุนเฮย์เมอร์ (Jǫtunheimr) ดินแดนแห่งยักษา เดินเท้าฝ่าฟันอันตรายจากยักษ์และสิ่งมีชีวิตดุร้ายจนไปถึงแม่น้ำอีวิงเกอร์ (Ífingr) ซึ่งเป็นพรมแดนธรรมชาติแบ่งแยกดินแดนของเทพและยักษ์ เมื่อข้ามได้แล้วต้องไต่ระดับขึ้นไปสู่ความสูงชั้นฟ้า ซึ่งเป็นที่ตั้งของอาสการ์เดอร์และอัลฟ์เฮย์เมอร์ที่มีอาณาเขตติดต่อกัน

ในมุมมองทางนิรุกติศาสตร์และภูมิศาสตร์ อัลฟ์เฮย์เมอร์อาจมีรากฐานความเชื่อมาจากเทือกเขาแอลป์ เนื่องจากทั้งสองชื่อมีรากศัพท์อินโด-ยูโรเปียนดั้งเดิมร่วมกันคือคำว่า *h₂elbʰ- ซึ่งแปลว่าสีขาวหรือสว่างไสว เมื่อชาวนอร์สโบราณเดินทางลงใต้ฝ่าป่าทึบและแม่น้ำใหญ่เชี่ยวกราก การได้พบกับเทือกเขาแอลป์ที่สูงตระหง่านและปกคลุมด้วยหิมะขาวโพลนสะท้อนแสงแดดเจิดจ้า อาจทำให้พวกเขาจินตนาการถึงดินแดนบนชั้นฟ้า

## อ้างอิง

Alf
เรดิเอชั่น เฮาส์

เป็นซีรีส์มังงะญี่ปุ่น เขียนเรื่องโดยโทโมฮิโระ โยโกมากุ และวาดภาพโดยไทชิ โมริ ตีพิมพ์ในนิตยสาร *[[แกรนด์จัมป์]]* นิตยสารมังงะแนวเซเน็งของสำนักพิมพ์ชูเอชะตั้งแต่เดือนตุลาคม พ.ศ. 2558 ซีรีส์มังงะมีลิขสิทธิ์ในประเทศไทยโดยสำนักพิมพ์รักพิมพ์ มังงะได้รับการดัดแปลงเป็นละครโทรทัศน์ 2 ฤดูกาล ฤดูกาลละ 11 ตอน ออกอากาศทางช่องฟูจิทีวีตั้งแต่เดือนเมษายน พ.ศ. 2562 ถึงธันวาคม พ.ศ. 2564 ภาพยนตร์คนแสดงออกฉายในเดือนเมษายน พ.ศ. 2565

## หมายเหตุ

## อ้างอิง

## แหล่งข้อมูลอื่น
*  
*  
*  
*  
* 

หมวดหมู่:มังงะที่ตีพิมพ์ในปี พ.ศ. 2558
หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:ละครโทรทัศน์ญี่ปุ่นในปี พ.ศ. 2562
หมวดหมู่:รายการโทรทัศน์ของฟูจิทีวี
หมวดหมู่:มังงะที่ได้รับการดัดแปลงเป็นภาพยนตร์
หมวดหมู่:การ์ตูนญี่ปุ่นแนวการแพทย์
หมวดหมู่:การ์ตูนญี่ปุ่นแนวเซเน็ง
หมวดหมู่:มังงะของสำนักพิมพ์ชูเอชะ
หมวดหมู่:รักพิมพ์
เฟร็วเยอร์

ในเทวตำนานนอร์ส **เฟร็วเยอร์** (Freyr)  เป็นหนึ่งในเทพที่ได้รับการบูชานับถือมากที่สุด เป็นเทพระดับสูงในวงศ์วนาเทพ (Vanir) ผู้เป็นตัวแทนของแสงแดด ฤดูกาลอันอบอุ่น สันติภาพ และความอุดมสมบูรณ์ของพืชผล

เฟร็วเยอร์เป็นโอรสของมหาเทพนยอร์เดอร์ (Njǫrðr) และเป็นเชษฐาฝาแฝดของเทพีเฟร็วยา (Freyja) เฟร็วเยอร์ได้รับแต่งตั้งให้เป็นผู้ครองภพ อัลฟ์เฮย์เมอร์ (Álfheimr) ซึ่งทวยเทพประทานให้เป็นของขวัญเมื่อฟันซี่แรกขึ้น ต่อมาภายหลังสงครามระหว่างวงศ์เทพ พระองค์ร่วมกับพระบิดาและขนิษฐาได้ย้ายที่พำนักจากวานาเฮย์เมอร์ (Vanaheimr) มาประทับที่อาสการ์เดอร์ (Ásgarðr) ร่วมกับวงศ์อาศิรเทพ (Æsir) ในฐานะองค์ประกันแห่งสันติภาพและได้รับการยกย่องให้เป็นสมาชิกสภาเทพ เฟร็วเยอร์เป็นผู้ครอบครองของวิเศษที่ถูกสร้างโดยคนแคระ เช่น หมูป่าขนทองคำที่ส่องสว่างและวิ่งเร็วมากอย่างกุลลินบวร์สที (Gullinbursti), เรือเวทมนตร์ที่พับใส่กระเป๋าได้อย่างสกีดบลัดนีร์ (Skíðblaðnir)

ตำนานว่าวันหนึ่ง เฟร็วเยอร์แอบนั่งบนฮลิดส์กยัลฟ์ (Hliðskjálf) บัลลังก์ของจอมเทพโอดินน์ ทำให้มองเห็นทั่วเก้าภพ เมื่อมองลงไปยังยอตุนเฮย์เมอร์ (Jǫtunheimr) ก็เห็นนางยักษ์ชื่อว่าแกร์เดอร์ (Gerðr) มีรูปงามจนแสงสะท้อนจากแขนของนางทำให้ท้องฟ้าและผืนน้ำสว่าง เฟร็วเยอร์ตกหลุมรักทันทีจนไม่ยอมกินหรือพูดจา คนสนิทชื่อว่าสกีรเนซ (Skírnir) จึงอาสาเป็นธุระ สกีรเนซเรียกขอรางวัลล่วงหน้าเป็นดาบวิเศษที่แกว่งไกวต่อสู้ได้เอง และม้ากีบโลหิต (Blóðughófi) เพื่อใช้ฝ่าดินแดนยักษ์ ท้ายที่สุดเฟร็วเยอร์ก็ได้แต่งงานกับแกร์เดอร์ แต่การสูญเสียอาวุธดังกล่าวส่งผลร้ายในมหาสงครามรักนาร็อก (Ragnarǫk) เมื่อเฟร็วเยอร์ต้องเผชิญหน้ากับพญายักษ์ไฟซัวร์เตอร์ (Surtr) และสิ้นพระชนม์

## อ้างอิง

Fr
เภสัชกรสาวหัวใจแกร่ง

เป็นซีรีส์มังงะญี่ปุ่น แต่งเรื่องและวาดภาพโดยมามาเระ อาราอิ ตีพิมพ์ในนิตยสาร *[[คอมิกเซนงรายเดือน]]* ของสำนักพิมพ์โคอามิกซ์ตั้งแต่เดือนพฤษภาคม พ.ศ. 2561 ถึงพฤษภาคม พ.ศ. 2568 ซีรีส์มังงะมีลิขสิทธิ์ในประเทศไทยโดยสำนักพิมพ์ฟีนิกซ์ มังงะได้รับการดัดแปลงเป็นละครโทรทัศน์คนแสดง ออกอากาศตั้งแต่เดือนกรกฎาคมถึงกันยายน พ.ศ. 2563 

## อ้างอิง

## แหล่งข้อมูลอื่น
* 
* 
* 
*

หมวดหมู่:มังงะที่ตีพิมพ์ในปี พ.ศ. 2561
หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:การ์ตูนญี่ปุ่นแนวนาฏกรรม
หมวดหมู่:ละครโทรทัศน์ของสถานีโทรทัศน์ฟูจิ
หมวดหมู่:การ์ตูนญี่ปุ่นแนวการแพทย์
หมวดหมู่:การ์ตูนญี่ปุ่นแนวเซเน็ง
หมวดหมู่:ฟีนิกซ์ (สำนักพิมพ์)
ฮีไน

**ฮีไน** () เป็นตำบล (*[[เกอเจอมาตัน]]*) ในอำเภอลังกัต จังหวัดสุมาตราเหนือ ประเทศอินโดนีเซีย

## อ้างอิง
ประเทศมอนเตเนโกรในโอลิมปิกฤดูหนาว 2010

**[[ประเทศมอนเตเนโกร]]**เข้าร่วมการแข่งขันโอลิมปิกฤดูหนาว 2010 ณ แวนคูเวอร์ ประเทศแคนาดา ซึ่งจัดขึ้นระหว่างวันที่ 12 ถึง 28 กุมภาพันธ์ ค.ศ. 2010 การเข้าร่วมการแข่งขันครั้งนี้นับเป็นการประเดิมสนามครั้งแรกของประเทศในโอลิมปิกฤดูหนาว

คณะนักกีฬาของมอนเตเนโกรประกอบด้วยนักกีฬาเพียงคนเดียวคือ โบยัน โคซิช ซึ่งเข้าร่วมแข่งขัน 2 รายการในกีฬาสกีลงเขา โดย โคซิช ยังทำหน้าที่เป็นผู้ถือธงชาติของประเทศในพิธีเปิดการแข่งขัน มอนเตเนโกรไม่ได้รับเหรียญรางวัลใด ๆ ในการแข่งขันครั้งนี้

## ผู้เข้าแข่งขัน
มอนเตเนโกรส่งนักกีฬาเพียง 1 คน ซึ่งเข้าร่วมแข่งขัน 2 รายการ ใน 1 ชนิดกีฬา ในการแข่งขันครั้งนี้

## กีฬาสกีลงเขา

โบยัน โคซิช เป็นตัวแทนของประเทศในการแข่งขันกีฬาสกีลงเขา โคซิชเป็นหนึ่งในนักสกีที่มีชื่อเสียงที่สุดของมอนเตเนโกร และเป็นผู้เข้าร่วมแข่งขันโอลิมปิกฤดูหนาวคนแรกของประเทศ เขาเป็นผู้เข้าแข่งขันเพียงคนเดียวของมอนเตเนโกรในโอลิมปิกฤดูหนาว 2010 และนี่เป็นการเข้าร่วมแข่งขันโอลิมปิกฤดูหนาวครั้งเดียวของเขา

การแข่งขันกีฬาสกีลงเขาจัดขึ้นที่วิสต์เลอร์ ครีกไซด์ ในรายการสลาลอมชาย โคซิชเข้าเส้นชัยในอันดับที่ 40 ด้วยเวลา 1:55.32 นาที ส่วนในรายการไจแอนต์สลาลอมชาย เขาทำเวลา 2:58.03 นาที ในระยะทาง 1,509 เมตร (4,951 ฟุต) จบอันดับที่ 61 จากผู้เข้าเส้นชัย 81 คน 

หลังจบการแข่งขัน โคซิชประสบอุบัติเหตุทางรถยนต์เกือบเสียชีวิตในปี ค.ศ. 2011 ส่งผลให้ได้รับบาดเจ็บรุนแรงที่ศีรษะ แม้เขาจะกลับมาเล่นสกีได้อีกครั้งในปี ค.ศ. 2014 แต่ไม่สามารถเข้าร่วมแข่งขันโอลิมปิกฤดูหนาว 2014 ได้

## อ้างอิง

ประเทศมอนเตเนโกร
2010
ประเทศเนปาลในโอลิมปิกฤดูหนาว 2010

**[[ประเทศเนปาล]]** ส่งคณะผู้แทนเข้าร่วมการแข่งขันโอลิมปิกฤดูหนาว 2010 ณ แวนคูเวอร์ บริติชโคลัมเบีย แคนาดา ระหว่างวันที่ 12 ถึง 28 กุมภาพันธ์ ค.ศ. 2010 คณะผู้แทนประกอบด้วยนักกีฬากีฬาสกีข้ามทุ่งเพียงคนเดียว คือ ทัชชีนรี เชอร์ปา โดย เชอร์ปา จบการแข่งขันในอันดับที่ 92 ในรายการเดียวที่เขาเข้าร่วม คือ ฟรีสไตล์ 15 กิโลเมตร ชาย

thumb|right|คณะผู้แทนขณะเข้าสู่สนามกีฬาในพิธีเปิด

## กีฬาสกีข้ามทุ่ง

เชอร์ปา มีอายุ 40 ปีในช่วงการแข่งขันโอลิมปิกที่แวนคูเวอร์ และเริ่มเล่นสกีเมื่ออายุ 33 ปี เขาเข้าร่วมแข่งขันเพียงรายการเดียวคือ ฟรีสไตล์ 15 กิโลเมตร ชาย ซึ่งจัดขึ้นเมื่อวันที่ 15 กุมภาพันธ์ โดยเชอร์ปาทำเวลาได้ 44 นาที 26.5 วินาที เข้าเส้นชัยช้ากว่าเวลาที่ได้เหรียญทองเกือบ 11 นาที เขาจบการแข่งขันในอันดับที่ 92 จากผู้เข้าแข่งขันทั้งหมด 95 คน

## อ้างอิง

ประเทศเนปาล
2010
ประเทศโปรตุเกสในโอลิมปิกฤดูหนาว 2010

**[[ประเทศโปรตุเกส]]** ส่งคณะผู้แทนเข้าร่วมการแข่งขันโอลิมปิกฤดูหนาว 2010 ณ แวนคูเวอร์ แคนาดา ระหว่างวันที่ 12 ถึง 28 กุมภาพันธ์ ค.ศ. 2010 นับเป็นการเข้าร่วมแข่งขันโอลิมปิกฤดูหนาวครั้งที่หกของประเทศ คณะผู้แทนโปรตุเกสประกอบด้วยนักกีฬาสกีข้ามทุ่งเพียงคนเดียว คือ แดนนี ซิลวา โดยเขาจบอันดับที่ 95 ในการแข่งขันฟรีสไตล์ 15 กิโลเมตร ชาย

thumb|right|คณะผู้แทนขณะเข้าสู่สนามกีฬาในพิธีเปิด

## สกีข้ามทุ่ง

แดนนี ซิลวา มีอายุ 36 ปีในช่วงการแข่งขันโอลิมปิกที่แวนคูเวอร์ ก่อนหน้านี้เขาเคยเป็นตัวแทนประเทศโปรตุเกสในโอลิมปิกฤดูหนาว 2006 รายการเดียวที่เขาเข้าร่วมคือ ฟรีสไตล์ 15 กิโลเมตร ซึ่งจัดขึ้นเมื่อวันที่ 15 กุมภาพันธ์ เขาเข้าเส้นชัยด้วยเวลา 49 นาที 31.4 วินาที ช้ากว่าเจ้าของเหรียญทองเกือบ 16 นาที เวลาดังกล่าวทำให้เขาจบในอันดับที่ 95 และเป็นอันดับสุดท้ายของผู้เข้าแข่งขันที่ลงทำการแข่งขัน

## อ้างอิง

ประเทศโปรตุเกส
2010
ตำบลกว๋างเลิม (จังหวัดกาวบั่ง)

**กว๋างเลิม** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลกว๋างเลิมตั้งอยู่ทางตะวันตกสุดของจังหวัดกาวบั่ง มีที่ตั้งทางภูมิศาสตร์ดังนี้:
*ทิศเหนือติดกับ ตำบลนามกวาง
*ทิศใต้และทิศตะวันตกติดกับจังหวัดเตวียนกวาง
*ทิศตะวันออกติดกับตำบลบ๋าวเลิม

## ประวัติ
หลังปี ค.ศ. 1975 ตำบลกว๋างเลิมเป็นตำบลหนึ่งในอำเภอบ๋าวหลัก

เมื่อวันที่ 25 กันยายน ค.ศ. 2000 รัฐบาลได้ออกกฤษฎีกาเลขที่ 52/2000/NĐ-CP ว่าด้วยการปรับเขตการปกครองให้โอนตำบลกว๋างเลิมจากอำเภอบ๋าวหลัก ไปขึ้นกับอำเภอบ๋าวเลิมที่จัดตั้งขึ้นใหม่

เมื่อวันที่ 27 ตุลาคม ค.ศ. 2006 รัฐบาลได้ออกกฤษฎีกาเลขที่ 125/2006/NĐ-CP ว่าด้วยการจัดตั้งตำบลถักเลิม โดยปรับโอนพื้นที่ธรรมชาติ 8,774 เฮกตาร์ และประชากร 3,897 คน จากตำบลกว๋างเลิม และปรับพื้นที่ธรรมชาติ 1,800 เฮกตาร์และประชากร 653 คนจากตำบลมงเอินมาอยู่ภายใต้การบริหารของตำบลกว๋างเลิม ภายหลังการปรับปรุงเขตตำบลกว๋างเลิมเหลือพื้นที่ 8,720 เฮกตาร์ และประชากร 6,452 คน

ต่อมาเมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลถักเลิมและตำบลกว๋างเลิม เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลกว๋างเลิม

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
ปฏิบัติการข่าวสาร

thumb|ไอโอในการควบคุมสื่อเพื่อสร้างความั่นคงทางการเมือง

**ปฏิบัติการข่าวสาร** (อังกฤษ: Information Operations หรือ IO, ไทยมักเรียกว่า “ไอโอ”) คือ การดำเนินการเชิงยุทธศาสตร์ที่ใช้ข้อมูล ข่าวสาร สื่อ และเทคโนโลยีสารสนเทศ เพื่อมีอิทธิพลต่อการรับรู้ ทัศนคติ การตัดสินใจ และพฤติกรรมของกลุ่มเป้าหมาย ทั้งในบริบททางทหาร ความมั่นคง การเมือง และสังคมดิจิทัล

ในบริบทของประเทศไทย คำว่า “ไอโอ” มักถูกใช้กล่าวถึงการรณรงค์หรือปฏิบัติการในสื่อสังคมออนไลน์ที่มีเป้าหมายทางการเมืองหรือความมั่นคง เช่น การสร้างกระแสความคิดเห็น การตอบโต้ข้อมูลข่าวสาร หรือการลดทอนความน่าเชื่อถือของฝ่ายตรงข้าม

หลักการในการทำงานของ IO คือการหาจุดสนใจร่วมของผู้ใช้สื่อ แล้วสร้างคำค้นหรือคีย์เวิร์ด (Keyword) ที่เป็นจุดอ่อนของฝ่ายตรงข้าม และใช้คำค้นเดิมในการพัฒนาชุดความคิด 

## ที่มา
แนวคิดของปฏิบัติการข่าวสาร เริ่มต้นจากสมในกองทัพสหรัฐอเมริกามีจุดเริ่มต้นตั้งแต่สงครามโลกครั้งที่สอง โดยเฉพาะการปฏิบัติการลวงของหน่วย 23rd Headquarters Special Troops หรือ “Ghost Army” ที่ใช้ยุทโธปกรณ์ปลอมและสัญญาณวิทยุหลอกลวงกองกำลังฝ่ายตรงข้ามในยุโรป ขณะเดียวกัน กองทัพเรือสหรัฐเริ่มพัฒนาสงครามอิเล็กทรอนิกส์ เช่น การติดตั้งเครื่องรบกวนเรดาร์ในอากาศยานแบบ TBM Avenger เพื่อรับมือระบบตรวจการณ์ของญี่ปุ่น

ในช่วงสงครามเกาหลีและสงครามเวียดนาม สหรัฐอเมริกาใช้เครื่องมือด้านสงครามจิตวิทยา การโปรยใบปลิว และการรบกวนสัญญาณเรดาร์อย่างต่อเนื่อง แม้จะยังไม่ถูกบูรณาการภายใต้กรอบแนวคิดเดียวกัน การพัฒนาเชิงหลักนิยมเริ่มชัดเจนในทศวรรษ 1990 ผ่านแนวคิด Command and Control Warfare (C2W) ซึ่งมุ่งโจมตีและปกป้องระบบการบังคับบัญชาและการตัดสินใจ

ต่อมาในปี ค.ศ. 1996 กระทรวงกลาโหมสหรัฐได้กำหนดกรอบปฏิบัติการข่าวสาร อย่างเป็นทางการผ่านคำสั่งระดับกระทรวง ส่งผลให้เหล่าทัพพัฒนาหลักนิยม การฝึก และหน่วยเฉพาะด้าน เช่น การจัดตั้ง 1st Information Operations Command ของกองทัพบก ซึ่งถือเป็นการวางรากฐานของ IO ในรูปแบบสมัยใหม่ และสะท้อนการเปลี่ยนผ่านจากการใช้เครื่องมือด้านข้อมูลแบบแยกส่วน สู่การบูรณาการเชิงยุทธศาสตร์ครบวงจร

## อ้างอิง

หมวดหมู่:จิตวิทยา
หมวดหมู่:เทคโนโลยีสารสนเทศ
หมวดหมู่:การทหาร
ตำบลกวางล็อง

**กวางล็อง** () เป็นตำบลในจังหวัดกาวบั่ง ประเทศเวียดนาม

## ภูมิศาสตร์
ตำบลกวางล็องมีที่ตั้งทางภูมิศาสตร์ดังนี้:
*ทิศเหนือติดกับตำบลด่ามถวีและตำบลลี้โกว๊ก
*ทิศใต้ติดกับตำบลหะลาง
*ทิศตะวันออกติดกับประเทศจีน
*ทิศตะวันตกติดกับตำบลหวิญกวีและตำบลดว่ายเซือง

## ประวัติ
เมื่อวันที่ 15 กันยายน ค.ศ. 1969 อำเภอหะลางถูกยุบ และตำบลกวางล็องถูกรวมเข้ากับอำเภอกว๋างฮว้า

เมื่อวันที่ 1 กันยายน ค.ศ. 1981 ตำบลกวางล็องถูกโอนกลับไปยังอำเภอหะลางที่จัดตั้งขึ้นใหม่

เมื่อวันที่ 9 กันยายน ค.ศ. 2019 สภาประชาชนจังหวัดกาวบั่งได้ออกมติเลขที่ 27/NQ-HĐND ว่าด้วยการควบรวมหมู่บ้านของตำบลกวางล็อง ในจังหวัดกาวบั่ง

เมื่อวันที่ 16 มิถุนายน ค.ศ. 2025 คณะกรรมาธิการสามัญประจำสมัชชาแห่งชาติได้ออกมติเลขที่ 1657/NQ-UBTVQH15 ว่าด้วยการจัดระเบียบหน่วยการปกครองระดับตำบลของจังหวัดกาวบั่ง ประจำปี 2025 โดยมีสาระสำคัญคือให้ทำการควบรวมพื้นที่และประชากรทั้งหมดของตำบลดึ๊กกวาง ตำบลทั้งเหล่ย และตำบลกวางล็อง เข้าด้วยกันเพื่อจัดตั้งเป็นตำบลใหม่ใช้ชื่อว่าตำบลกวางล็อง

## อ้างอิง

## แหล่งข้อมูลอื่น
*

หมวดหมู่:ตำบลในจังหวัดกาวบั่ง
หมวดหมู่:สถานที่ที่มีประชากรในจังหวัดกาวบั่ง
หมวดหมู่:เขตแดนจีน–เวียดนาม
อานันทมหิดล (แก้ความกำกวม)

**อานันทมหิดล** อาจหมายถึง
* พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
* โรงพยาบาลอานันทมหิดล
* มูลนิธิอานันทมหิดล
* วันอานันทมหิดล

หมวดหมู่:หน้าแก้ความกำกวมชื่อสถานที่
ซาลิมฮัน ยูซูปอฟ (นักฟุตบอล)

**ซาลิมฮัน ราชีโดวิช ยูซูปอฟ** (; เกิด 27 มกราคม ค.ศ. 1998) เป็นนักฟุตบอลชาวรัสเซียที่เล่นเป็นกองกลางให้กับอูฟา

## อาชีพสโมสร

## สถิติอาชีพ

## อ้างอิง

## แหล่งข้อมูลอื่น
* 
* 
* 
* Profile by Russian Football National League

หมวดหมู่:นักฟุตบอลชาวรัสเซีย
หมวดหมู่:นักฟุตบอลกองกลาง
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นในรัสเซียนฟุตบอลเนชันนัลลีก
หมวดหมู่:ผู้เล่นในรัสเซียนโปรเฟสชันนัลฟุตบอลลีก
วชิราลงกรณ (แก้ความกำกวม)

**วชิราลงกรณ** อาจหมายถึง
* พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
* โรงเรียนมัธยมวชิราลงกรณวราราม
* วัดวชิราลงกรณวรารามวรวิหาร
* เขื่อนวชิราลงกรณ
* ค่ายวชิราลงกรณ์
* หอประชุมมหาวชิราลงกรณ มหาวิทยาลัยราชภัฏสกลนคร

หมวดหมู่:หน้าแก้ความกำกวมชื่อสถานที่
กริมเมซเชค

**กริมเมซเชค** () เป็นนมปั่นรสเบอร์รีที่วางจำหน่ายครั้งแรกในร้านแมคโดนัลด์ในสหรัฐอเมริกา ตั้งแต่วันที่ 12 มิถุนายน ค.ศ. 2023 ถึง 9 กรกฎาคม ค.ศ. 2023 เพื่อฉลองวันเกิดครบรอบ 52 ปีของกริมเมซ มาสคอตสัตว์ประหลาดสีม่วงจากแมคโดนัลด์แลนด์ ต่อมานมปั่นนี้ก็ถูกนำมาวางจำหน่ายในระยะเวลาจำกัดในประเทศออสเตรเลีย แคนาดา ไอร์แลนด์ ญี่ปุ่น นิวซีแลนด์ สหราชอาณาจักร บราซิล ฮ่องกง ตุรกี ยูเครน มอลโดวา โครเอเชีย เยอรมนี อิสราเอล เม็กซิโก และเวเนซุเอลา

## ภูมิหลัง
ตัวละครกริมเมซเปิดตัวในสื่อแฟรนไชส์แมคโดนัลด์แลนด์ใน ค.ศ. 1971 ในชื่อ "Evil Grimace" ตัวละครดั้งเดิมของเขามีสี่แขนและจะขโมยนมปั่นของคนอื่น แมคโดนัลด์ได้เปลี่ยนตัวละครในเวลาต่อมาให้เป็นก้อนสีม่วงยิ้มแย้มที่มีสองแขนและชื่นชอบนมปั่น ซึ่งปรากฏตัวร่วมกับ โรนัลด์ แมคโดนัลด์ และตัวละครใจดีอื่น ๆ ในโฆษณาและภาพยนตร์โฆษณา

ตัวแทนของแมคโดนัลด์บางคนอธิบายว่ากริมเมซเป็น "ตัวแทนของนมปั่นหรือต่อมรับรส" แต่ตัวตนของเขายังคงขึ้นอยู่กับการตีความของแฟน ๆ หลายคน แมคโดนัลด์กล่าวว่ากริมเมซมาจากเกาะกริมเมซพร้อมกับสมาชิกในครอบครัวคนอื่น ๆ เช่น ลุงโอ'กริเมซีย์ ซึ่งเป็นที่รู้จักจากการนำแชมร็อกเชคมาให้ในวันนักบุญแพทริก

## อ้างอิง

## แหล่งข้อมูลอื่น
* McDonald's official Grimace's Birthday Meal page at Wayback Machine (archived July 5, 2023)
* 

หมวดหมู่:ติ๊กต็อก
หมวดหมู่:ผลิตภัณฑ์ที่เปิดตัวในปี พ.ศ. 2567
หมวดหมู่:ผลิตภัณฑ์ที่เปิดตัวในปี พ.ศ. 2566
หมวดหมู่:อินเทอร์เน็ตมีมในปี พ.ศ. 2566
ป่าท็อยโทบวร์ค

**ป่าท็อยโทบวร์ค** ( ) เป็นทิวป่าไม้และป่าเนินเขาในรัฐนีเดอร์ซัคเซิน และ นอร์ทไรน์-เว็สท์ฟาเลิน ชื่อเดิมของป่าคือ **โอสนิง** (Osning) ซึ่งเป็นชื่อที่ใช้มาจนถึงศตวรรษที่ 17 และเปลี่ยนมาเป็นชื่อปัจจุบันในปี 1616 เพื่อระลึกถึงยุทธการที่ป่าท็อยโทบวร์คใน ค.ศ. 9 กระนั้นนักประวัติศาสตร์ในสมัยหลังเชื่อว่าการยุทธ์ดังกล่าวน่าจะเกิดขึ้นที่คัลครีเซอมากกว่า

*[[Hermannsweg|แฮร์มันส์เวก]]* เป็นเส้นทางเดินป่าความยาว  ซึ่งเดินผ่าป่าท็อยโทบวร์ค เริ่มต้นที่ไรเนอในมึนสเทอร์ลันท์ ไปจบที่เลโอโพลท์สทัลใกล้กับโฮร์น-บัทไมแบร์ค

## ประวัติศาสตร์
ใน ค.ศ. 9 ยุทธการที่ป่าท็อยโทบวร์คเชื่อว่าเกิดขึ้นในพื้นที่แถบนี้ กระนั้นสถานที่ที่เป็นจุดการยุทธ์ที่แท้จริงไม่เป็นที่ทราบแน่ชัด นักประวัติศาสตร์ชาวโรมัน กอร์เนลีอุส ตากีตุส ระบุสถานที่ที่มีการรบนี้คือ *saltus Teutoburgiensis* (** แปลว่าป่าหุบเขาในภาษาละติน) การขุดค้นในยุคหลังมาเสนอว่าการศึกอย่างน้อยในช่วงปลายเกิดขึ้นที่คัลครีเซอ ทางเหนือของโอสนาบรึค ซึ่งอยู่ห่างไปทางเหนือจากป่านี้

ในสงครามโลกครั้งที่สอง ราล์ฟ เอลเลียต แห่งกองพลแมนเชสเตอร์ (และต่อมาในภายหลังกลาบมาเป็นนักวิชาการที่มีชื่อเสียง) ได้รับบาดเจ็บอย่างหนักขณะรบในแถบท็อยโทบวร์ค เกือบเสียชีวิต ก่อนจะได้รัลการกอบกู้สำเร็จหลายชั่วโมงต่อมา

ปัจจุบัน ป่าท็อยโทบวร์คประกอบด้วยเขตอนุรักษ์สวนป่าสองแห่งซึ่งกินพื้นที่รวมกันเป็นเกือบทั้งหมดของท็อยโทบวร์ค ได้แก่ แทร์ราพุงคท์ฟีทา ซึ่งกินพื้นที่ของป่าระหว่างบีเลอเฟลท์ กับ โอสนาบรึค และท็อทโนบวร์ควัลท์/เอ็กเกอเกบีร์เกอ กินพื้นที่ระหว่างบีเลอเฟลท์ถึงแม่น้ำดีเมิล

## อ้างอิง

หมวดหมู่:ป่าในประเทศเยอรมนี
หมวดหมู่:รัฐนีเดอร์ซัคเซิน
หมวดหมู่:รัฐนอร์ทไรน์-เว็สท์ฟาเลิน
สวาร์ตอัลฟ์เฮย์เมอร์

ในเทวตำนานนอร์ส **สวาร์ตอัลฟ์เฮย์เมอร์** (Svartálfaheimr) มีความหมายว่า **ถิ่นพรายมืด** เป็นภพหนึ่งตามคติจักรวาลนอร์ส โดยเอกสารส่วนมากมักจะถือว่าสวาร์ตอัลฟ์เฮย์เมอร์และนิดอาเว็ลเลียร์เป็นภพเดียวกัน ซึ่งมีลักษณะเหมือนกันคือตั้งอยู่ลึกลงไปใต้ผืนโลกอันมืดมิดแต่สวาร์ตอัลฟ์เฮย์เมอร์ถูกระบุว่าเป็นถิ่นพำนักของเผ่าพันธุ์พรายมืด (Svartálfar) ซึ่งทำให้เกิดข้อสงสัยว่าพรายมืดใครกันแน่ 

หากอิงตามบันทึกในร้อยแก้วเอ็ดดา (Prose Edda) ที่เขียนโดยสนอร์รี สเตืร์ตลือซอน เผ่าพันธุ์พรายมืดและคนแคระถูกจัดให้เป็นสิ่งมีชีวิตกลุ่มเดียวกันที่อาศัยอยู่ในดินแดนนี้ แต่เมื่อพิจารณาจากคัมภีร์ที่เก่าแก่กว่าอย่างร้อยกรองเอ็ดดา (Poetic Edda) ความเชื่อดั้งเดิมได้แยกสองเผ่าพันธุ์นี้ออกจากกันอย่างชัดเจน นักวิชาการด้านเทวตำนานอย่างรูดอล์ฟ ซีเม็ก เสนอข้อสันนิษฐานว่า คติเรื่องคนแคระที่เป็นยอดช่างฝีมือควรจะมีถิ่นพำนักหลักอยู่ที่นิดอาเว็ลเลียร์ (Niðavellir) ดังนั้นการที่สนอร์รีรวบรัดคนแคระให้กลายเป็นพรายมืด อาจเป็นความพยายามจัดระเบียบจักรวาลนอร์สให้เข้ากับแนวคิดทวิภาวะ (ความสว่าง-ความมืด) ซึ่งได้รับอิทธิพลจากศาสนาคริสต์ในภายหลัง

ในมิติของภูมิศาสตร์ประวัติศาสตร์ (Euhemerism) นักวิชาการมองว่าภาพจำของภพใต้ดินแห่งนี้ อาจมีรากฐานมาจากความทรงจำของชาวนอร์สยุคโบราณที่เดินทางไปติดต่อกับชุมชนทำเหมืองแร่และช่างตีเหล็กในทวีปยุโรปตอนกลาง เช่น บริเวณป่าดำ ภาพของผู้คนที่ทำงานในอุโมงค์มืดทึบและมีผิวพรรณเปรอะเปื้อนด้วยเขม่าควัน อาจถูกเล่าขานจนกลายเป็นตำนานพรายมืดใต้บาดาล

## อ้างอิง

Svar
มอร์ทัลคอมแบต 2

***มอร์ทัลคอมแบต 2*** () เป็นภาพยนตร์อเมริกันแนวศิลปะการต่อสู้และแฟนตาซี ที่มีกำหนดเข้าฉาย ซึ่งเป็นภาคต่อของ *[[มอร์ทัลคอมแบต (ภาพยนตร์ พ.ศ. 2564)|มอร์ทัลคอมแบต]]* (2021) โดยทั้งสองเรื่องดัดแปลงจากซีรีส์วิดีโอเกม *[[มอร์ทัลคอมแบต]]* กำกับโดย ไซมอน แม็กควอยด์ และเขียนบทโดย เจเรมี สเลเตอร์

ภาพยนตร์นำแสดงโดยนักแสดงที่กลับมารับบทเดิม ได้แก่ เจสสิกา แม็กนามี, จอช ลอว์สัน, ลูดี หลิน, เมห์แคด บรูคส์, ลูอิส แทน, เดมอน เฮอร์ริแมน (ในบทบาทใหม่), ชิน ฮัน, ทาดาโนบุ อาซาโนะ, โจ ทาสลิม และ ฮิโรยูกิ ซานาดะ พร้อมด้วยนักแสดงที่เข้าร่วมใหม่ ได้แก่ คาร์ล เออร์บัน, แอดิเลด รูดอล์ฟ และ ทาติ กาเบรียล

ภายหลังการเข้าฉายของ *มอร์ทัลคอมแบต* ในเดือนเมษายน ค.ศ. 2021 โปรดิวเซอร์ ท็อดด์ การ์เนอร์, ผู้เขียนบท เกร็ก รุสโซ และผู้กำกับแม็กควอยด์ ได้เริ่มหารือเกี่ยวกับอนาคตของแฟรนไชส์ รวมถึงภาพยนตร์เดี่ยวที่มุ่งเน้นตัวละคร จอห์นนี เคจ และ ไบฮัน / ซับ-ซีโร ตลอดจนภาคต่อของภาพยนตร์ปี ค.ศ. 2021 ต่อมาในปี ค.ศ. 2022 วอร์เนอร์บราเธอส์ได้อนุมัติการสร้างภาคต่อ โดยให้สเลเตอร์เขียนบทภาพยนตร์ และแม็กควอยด์กลับมารับหน้าที่กำกับ

การถ่ายทำเริ่มขึ้นในเดือนมิถุนายน ค.ศ. 2023 ที่ประเทศออสเตรเลีย แต่ต้องหยุดชั่วคราวในช่วงกลางเดือนกรกฎาคมเนื่องจากการประท้วงของสหภาพนักแสดง SAG-AFTRA ก่อนจะกลับมาถ่ายทำต่อในช่วงกลางเดือนพฤศจิกายน และเสร็จสิ้นในปลายเดือนมกราคม ค.ศ. 2024

*มอร์ทัลคอมแบต 2* มีกำหนดเข้าฉายในโรงภาพยนตร์โดยวอร์เนอร์บราเธอส์ ในวันที่ 8 พฤษภาคม ค.ศ. 2026 และมีการพัฒนาภาพยนตร์ภาคที่สามต่อไป

## นักแสดง

## อ้างอิง

## แหล่งข้อมูลอื่น
*เว็บไซต์ทางการ
*Uncaged Fury website
*

หมวดหมู่:ภาพยนตร์แอคชั่นแฟนตาซีอเมริกัน
หมวดหมู่:ภาพยนตร์ศิลปะการต่อสู้ของอเมริกา
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์สยองขวัญเลือดสาดของอเมริกา
หมวดหมู่:ภาพยนตร์ภาษาอังกฤษปี ค.ศ. 2026
หมวดหมู่:ภาพยนตร์อเมริกันที่ออกฉายในปี พ.ศ. 2569
รายพระนามเจ้านายพระชันษายืนในราชวงศ์อังกฤษ

สมาชิกพระราชวงศ์อังกฤษจำนวน 30 พระองค์ ที่มีพระชันษาสูงกว่า 80 ปีขึ้นไป นับตั้งแต่ที่มีการสถาปนาราชอาณาจักรบริเตนใหญ่ ด้วยพระราชบัญญัติสหภาพ ค.ศ. 1707

แบ่งได้ดังนี้ สมาชิกที่มีพระชันษา 100 ปีขึ้นไป จำนวน 2 พระองค์, ที่มีพระชันษา 90 ปีขึ้นไป จำนวน 10 พระองค์ และที่มีพระชันษา 80 ปีขึ้นไป 18 พระองค์ แยกได้เป็นเจ้านายฝ่ายหน้า 8 พระองค์ เจ้านายฝ่ายใน 22 พระองค์ และเป็นสมาชิกราชวงศ์จากสายพระโลหิต 19 พระองค์ และที่มาจากการอภิเษกสมรส 12 พระองค์ (มีกรณีพิเศษสำหรับเจ้าหญิงแมรี ดัชเชสแห่งกลอสเตอร์และเอดินบะระ ที่เป็นทั้งสองอย่าง) ทั้งนี้มีเจ้านายอีก 4 พระองค์ที่ถูกถอดบรรดาศักดิ์และพระอิสริยยศจาก พระราชบัญญัติเพิกถอนบรรดาศักดิ์ ค.ศ. 1917 เนื่องจากเป็นพระบุตรหรือพระชายาของศัตรูในสหราชอาณาจักร ในช่วงสงครามโลกครั้งที่ 1 โดยจะมีดอกจัน (*) กำกับไว้

สมาชิกของราชวงศ์อังกฤษที่มีพระชันษาสูงที่คือ เจ้าหญิงอลิซ ดัชเชสแห่งกลอสเตอร์ ซึ่งสิ้นพระชนม์พระชันษาได้ 102 ปี ส่วนสมาชิกของราชวงศ์อังกฤษทางสายพระโลหิตที่มีพระชันษาสูงที่สุดคือ เจ้าหญิงอลิซ เคาน์เตสแห่งแอธโลน เสด็จสิ้นพระชนม์เมื่อพระชันษาได้ 97 ปี ทั้งนี้สมเด็จพระราชินีเอลิซาเบธ พระราชชนนีก็ทรงมีพระชันษายืนถึง 101 ปี และสมเด็จพระราชินีนาถเอลิซาเบธที่ 2 แห่งสหราชอาณาจักรเป็นพระมหากษัตริย์แห่งสหราชอาณาจักรที่มีพระชนมายุสูงที่สุดถึง 96 ปี ปัจจุบันเจ้านายที่ทรงมีพระชันษาสูงที่สุดในปัจจุบันคือ เจ้าชายเอ็ดเวิร์ด ดยุกแห่งเคนต์

## รายพระนามเจ้านายพระชันษายืนในราชวงศ์อังกฤษ

## ดูเพิ่มเติม
* รายพระนามพระมหากษัตริย์ทั่วโลกตามรัชกาล
## หมายเหตุ


## อ้างอิง

หมวดหมู่:ราชวงศ์อังกฤษ
*
หมวดหมู่:รายพระนามพระราชวงศ์
ร็อบ เยตเทิน

**ร็อบ อาร์โนลดูส อาเดรียนุส เยตเทิน** (; ; เกิด 25 มีนาคม ค.ศ. 1987) เป็นนักการเมืองชาวดัตช์ ดำรงตำแหน่งนายกรัฐมนตรีเนเธอร์แลนด์ตั้งแต่วันที่ 23 กุมภาพันธ์ ค.ศ. 2026 และเป็นหัวหน้าพรรคประชาธิปัตย์ 66 (D66) ตั้งแต่เดือนสิงหาคม ค.ศ. 2023

ก่อนหน้านี้เขาดำรงตำแหน่งในคณะรัฐมนตรีรึตเตอชุดที่สี่ ในฐานะรัฐมนตรีว่าการนโยบายสภาพภูมิอากาศและพลังงาน ระหว่างปี ค.ศ. 2022–2024 และรองนายกรัฐมนตรีคนที่หนึ่งในปี ค.ศ. 2024

เยตเทินเริ่มต้นเส้นทางการเมืองในฐานะที่ปรึกษานโยบายของพรรค D66 และประธานเยาวชนเดโมแครตส์ ก่อนจะเป็นสมาชิกสภาเทศบาลเมืองไนเมเคินระหว่างปี ค.ศ. 2010–2017 เขาได้รับเลือกเป็นสมาชิกสภาผู้แทนราษฎรในการเลือกตั้งทั่วไปปี ค.ศ. 2017 และในปี ค.ศ. 2018 ได้รับเลือกเป็นหัวหน้าพรรคในสภาที่อายุน้อยที่สุดในประวัติศาสตร์ของพรรค

ภายหลังการลาออกของซิกริด คาก เขาขึ้นเป็นหัวหน้าพรรค D66 ก่อนการเลือกตั้งทั่วไปปี ค.ศ. 2023 ซึ่งพรรคสูญเสียที่นั่งและกลายเป็นฝ่ายค้าน ต่อมาในปี ค.ศ. 2024 เขาเข้ารับตำแหน่งรองนายกรัฐมนตรีคนที่หนึ่งแทนคาก

ในการเลือกตั้งทั่วไปปี ค.ศ. 2025 เขานำพรรค D66 ทำผลงานดีที่สุดในประวัติศาสตร์ของพรรค และภายหลังการจัดตั้งรัฐบาลระยะเวลา 4 เดือน ได้นำไปสู่การจัดตั้งคณะรัฐมนตรีเยตเทินในเดือนกุมภาพันธ์ ค.ศ. 2026 ทำให้เขาเป็นนายกรัฐมนตรีที่มีอายุน้อยที่สุด เป็นชายรักร่วมเพศที่เปิดเผยคนแรก และเป็นบุคคล LGBT ที่เปิดเผยคนแรก รวมถึงเป็นนักการเมืองคนแรกจากพรรคเดโมแครตส์ 66 ที่ดำรงตำแหน่งนายกรัฐมนตรีเนเธอร์แลนด์

## อ้างอิง

## แหล่งข้อมูลอื่น
* Rob Jetten at Parlement.com 
* Rop Jetten at Tweede Kamer der Staten-Generaal 

หมวดหมู่: ผู้เกิดปี ค.ศ. 1987
หมวดหมู่: รัฐมนตรีนโยบายด้านสภาพภูมิอากาศและการเติบโตสีเขียวของเนเธอร์แลนด์
หมวดหมู่: นายกรัฐมนตรีของเนเธอร์แลนด์
หมวดหมู่: รองนายกรัฐมนตรีของเนเธอร์แลนด์
ประเทศอุซเบกิสถานในโอลิมปิกฤดูหนาว 2010

**[[ประเทศอุซเบกิสถาน]]** ส่งคณะนักกีฬาเข้าร่วมการแข่งขันโอลิมปิกฤดูหนาว 2010 ณ แวนคูเวอร์ ประเทศแคนาดา ระหว่างวันที่ 12–28 กุมภาพันธ์ ค.ศ. 2010 ซึ่งนับเป็นการเข้าร่วมการแข่งขันโอลิมปิกฤดูหนาวครั้งที่ห้าของประเทศ

คณะนักกีฬาประกอบด้วยนักกีฬาสามคน ได้แก่ คเซนียา กริโกเรวา และ โอเลก ชามาเยฟ ในกีฬาสกีลงเขา และ อนาสตาเซีย กิมาเซตดิโนวา ในกีฬาสเกตลีลา โดยนักกีฬาอุซเบกิสถานไม่ได้รับเหรียญรางวัลในการแข่งขันครั้งนี้

thumb|right|นักกีฬาขณะเดินเข้าสู่สนามในพิธีเปิด

## สเกตลีลา

อนาสตาเซีย กิมาเซตดิโนวา มีอายุ 29 ปีในช่วงการแข่งขันโอลิมปิกฤดูหนาวที่แวนคูเวอร์ และเป็นผู้เข้าแข่งขันที่มีอายุมากที่สุดในประเภทหญิงเดี่ยว ก่อนหน้านี้เธอเคยเข้าร่วมแข่งขันในนามประเทศอุซเบกิสถานในโอลิมปิกฤดูหนาว 2006 โดยจบอันดับที่ 29 ในโปรแกรมสั้น และไม่ผ่านเข้าสู่รอบที่สองของการแข่งขัน คือฟรีสเกต

ที่แวนคูเวอร์ เธอทำคะแนนโปรแกรมสั้นได้ 49.02 คะแนน อยู่อันดับที่ 24 ซึ่งเป็นอันดับสุดท้ายที่ผ่านเข้าสู่รอบฟรีสเกต ในรอบฟรีสเกต เธอทำได้ 82.63 คะแนน จบอันดับที่ 23 ในรอบนั้น คะแนนรวมจากทั้งสองโปรแกรมอยู่ที่ 131.65 คะแนน ทำให้เธอจบการแข่งขันในอันดับที่ 23

## อ้างอิง

ประเทศอุซเบกิสถาน
2010
เว่ย หนิง

**เว่ย หนิง** (; เกิดวันที่ 5 สิงหาคม ค.ศ. 1982 ในเมืองไหลโจว เยียนไถ มณฑลชานตง) เป็นนักกีฬายิงปืนหญิงชาวจีน เธอเข้าร่วมการแข่งโอลิมปิกฤดูร้อน 2004 และได้รับรางวัลเหรียญเงินในการแข่งยิงปืนสกีตหญิง ส่วนในโอลิมปิกฤดูร้อน 2008 ที่ปักกิ่ง เธอเข้าถึงรอบหกคนสุดท้าย แต่ไม่สามารถคว้าเหรียญรางวัล อย่างไรก็ตาม ในการแข่งโอลิมปิกฤดูร้อน 2012 เธอได้รับรางวัลเหรียญเงินในประเภทยิงปืนสกีตหญิงอีกครั้ง

เว่ย หนิง เป็นหนึ่งในนักกีฬายิงเป้าบินระดับโลกที่โดดเด่น เธอได้เป็นแชมป์โลกใน ค.ศ. 2003 รวมถึงได้รางวัลเหรียญเงินใน ค.ศ. 2007 และ 2010 ตลอดจนชนะเวิลด์คัพไฟนอลหญิงได้ถึงสามครั้งใน ค.ศ. 2001, 2002 และ 2004 ทั้งนี้ เว่ยชนะเวิลด์คัพได้หกครั้ง และขึ้นแท่นรับรางวัลอีกแปดครั้ง โดยครั้งล่าสุดคือในการแข่งเวิลด์คัพที่เมืองกอนเซปซิออน ประเทศชิลี ในเดือนมีนาคม ค.ศ. 2011

เว่ย หนิง ได้รางวัลเหรียญทองในการแข่งกีฬาเอเชียนเกมส์ ค.ศ. 2010 ที่กว่างโจว และเหรียญเงินในการแข่งกีฬาเอเชียนเกมส์ ค.ศ. 2006

ส่วนเอกลักษณ์ของเธอคือการที่เธอมักจะสวมถุงมือกอล์ฟสีขาวในการแข่ง

## ดูเพิ่ม
* ประเทศจีนในโอลิมปิกฤดูร้อน 2012

## อ้างอิง

## แหล่งข้อมูลอื่น
* 
* 
* 

หมวดหมู่:นักกีฬาจีนที่ได้เหรียญเงินโอลิมปิก
หมวดหมู่:นักยิงปืนในโอลิมปิกฤดูร้อน 2004
หมวดหมู่:นักยิงปืนในโอลิมปิกฤดูร้อน 2008
หมวดหมู่:นักยิงปืนในโอลิมปิกฤดูร้อน 2012
หมวดหมู่:นักยิงปืนในโอลิมปิกฤดูร้อน 2016
หมวดหมู่:นักยิงปืนสกีต
หมวดหมู่:ผู้ครองสถิติโลกยิงปืน
หมวดหมู่:นักกีฬายิงปืนหญิงชาวจีน
หมวดหมู่:นักกีฬาจีนที่ได้เหรียญทองเอเชียนเกมส์
หมวดหมู่:นักกีฬาจีนที่ได้เหรียญเงินเอเชียนเกมส์
อูตการ์ดาร์

ในเทวตำนานนอร์ส **อูตการ์ดาร์** (Útgarðar) มีความหมายว่า **พาหิรวดี** (ภายนอกรั้ว) เป็นชื่อเรียกป้อมปราการขนาดยักษ์และเมืองหลวงที่ตั้งอยู่ลึกเข้าไปในยอตุนเฮย์เมอร์ (Jǫtunheimr) สถานที่แห่งนี้เป็นศูนย์กลางอำนาจของเผ่าพันธุ์ยักษ์ โดยมีกษัตริย์ผู้ทรงเวทมนตร์และเชี่ยวชาญด้านมายาศาสตร์นามว่า อูตการ์ดา-โลกิ (Útgarða-Loki) เป็นผู้ปกครองสูงสุด

ตามที่ปรากฏในร้อยแก้วเอ็ดดา (Prose Edda) ในบท *Gylfaginning* สภาพทางกายภาพของอูตการ์ดาร์ถูกบรรยายว่าเป็นปราสาทที่ใหญ่โตมโหฬารเสียจนผู้ที่ไปเยือนต้องแหงนหน้ามองจนคอตั้งบ่าจึงจะเห็นยอดกำแพง ความน่าเกรงขามที่แท้จริงของนครนี้อยู่ที่ "มายาหลอกตา" (sjónhverfing) ครั้งเมื่อธอร์ โลกิ และพวกเดินทางมาถึง พวกเขาถูกท้าให้ประลองฝีมือในค่ายกลที่ไม่มีวันเอาชนะได้ เช่น การให้โลกิแข่งกินกับไฟป่า การให้ธอร์แข่งดื่มน้ำจากเขาสัตว์ที่ปลายเชื่อมต่อกับมหาสมุทร และการงัดข้อกับแม่เฒ่าซึ่งแท้จริงแล้วคือความชรา

## อ้างอิง

Utg
ไซเดอร์ (ไสยเวท)

ในคติของชาวนอร์ส **ไซเดอร์** (Seiðr) เป็นไสยเวทอย่างหนึ่ง โดยไม่ได้เป็นเพียงการร่ายคาถาเพื่อผลลัพธ์ทางกายภาพ แต่เป็นศาสตร์ที่มุ่งเน้นการจัดการกับเส้นด้ายแห่งโชคชะตา (Wyrd) การพยากรณ์ และการสื่อสารกับวิญญาณ เชื่อกันว่าศาสตร์นี้มีต้นกำเนิดมาจากวงศ์วนาเทพ (Vanir) โดยมีเทพีเฟร็วยา (Freyja) เป็นผู้สอนวิชาไซเดอร์ให้แก่จอมเทพโอดินน์และชาวอาสการ์เดอร์

แก่นของไซเดอร์มีความเชื่อมโยงอย่างใกล้ชิดกับการปั่นฝ้ายและการทอผ้า ซึ่งเป็นสัญลักษณ์ของการ "ปั่นโชคชะตา" ผู้ฝึกฝนศาสตร์นี้ส่วนใหญ่เป็นสตรีที่เรียกว่า "เวิลวา" (Völva) พวกเธอจะใช้แกนพันด้ายเป็นอุปกรณ์หลักในการประกอบพิธีกรรมเพื่อเข้าสู่ภาวะภวังค์ และใช้จิตเดินทางไปยังสถานที่ต่างๆในจักรวาลนอร์ส แต่ในบริบททางสังคมของไวกิ้ง ไซเดอร์ถูกมองว่าเป็นศาสตร์ที่มีลักษณะของสตรีเพศอย่างเข้มข้น

การทำไซเดอร์ประกอบด้วยการนั่งบนแท่นสูงที่เรียกว่า "ไซด์ฮยัลเลอร์" (Seiðhjallr) เพื่อให้ผู้ทำพิธีอยู่เหนือระดับพื้นดินและสามารถมองเห็นมิติที่ซ่อนอยู่ โดยมีกลุ่มคนที่เรียกว่า "กัลดราร์" (Galdrar) ช่วยกันร้องบทสวดประคองจิตผู้ทำพิธีให้เข้าสู่ภวังค์ ผลของไซเดอร์อาจใช้ได้ทั้งในทางบวก เช่น การรักษาโรคและพยากรณ์อากาศ หรือในทางลบ เช่น การสร้างพายุ การทำให้ศัตรูตาบอด หรือการดึงวิญญาณออกจากร่าง

ในช่วงต้นถึงกลางศตวรรษที่ 20 นักวิชาการส่วนใหญ่มองว่าไซเดอร์เป็นเพียงความเชื่อพื้นบ้านที่แปลกประหลาด แต่ในช่วงปลายศตวรรษโดยเฉพาะทศวรรษที่ 1990 งานวิจัยของนักโบราณคดีอย่าง Neil Price เสนอว่าไซเดอร์คือพิธีกรรมร่างทรงรูปแบบหนึ่ง ที่มีความเชื่อมโยงอย่างลึกซึ้งกับโครงสร้างทางสังคมและการทำสงครามของชาวไวกิง นอกเหนือจากแง่ศาสนา ในศตวรรษที่ 20 ไซเดอร์ยังถูกนำมาปรับใช้ในเชิง "จิตวิทยาเชิงลึก" (Depth Psychology) คือการสำรวจสภาวะจิตใต้สำนึกของมนุษย์ เพื่อเป้าหมายในการบำบัดหรือทำความเข้าใจตนเอง

## อ้างอิง

หมวดหมู่:ลัทธิเชมัน
หมวดหมู่:ลัทธิเพเกิน
หมวดหมู่:ประมวลเรื่องปรัมปรานอร์ส
มิสแกรนด์กาฬสินธุ์

**มิสแกรนด์กาฬสินธุ์** เป็นการประกวดนางงามระดับจังหวัด ซึ่งทำหน้าที่คัดเลือกตัวแทนจากจังหวัดกาฬสินธุ์เพื่อเข้าร่วมการประกวดมิสแกรนด์ไทยแลนด์ การประกวดดังกล่าวจัดขึ้นครั้งแรกในปี พ.ศ. 2559 โดยกีรวิชญ์ เพชรจุล

ตัวแทนจากจังหวัดกาฬสินธุ์ยังไม่เคยคว้าตำแหน่งมิสแกรนด์ไทยแลนด์ ผลงานดีที่สุดที่ตัวแทนจากจังหวัดกาฬสินธุ์เคยทำได้ในการประกวด คือ ตำแหน่งรองชนะเลิศอันดับ 2 ในปี พ.ศ. 2565 โดยธนาวรรณ วิกก์

## ประวัติ
ในปี พ.ศ. 2559 ภายหลังจากที่การประกวดมิสแกรนด์ไทยแลนด์ได้เริ่มให้สิทธิ์การจัดการประกวดในระดับจังหวัดแก่ผู้จัดการประกวดในท้องถิ่น ผู้ได้รับสิทธิ์ดังกล่าวจะทำหน้าที่คัดเลือกและแต่งตั้งผู้ครองตำแหน่งประจำจังหวัดทั้ง 77 จังหวัด เพื่อเข้าร่วมการแข่งขันในเวทีระดับประเทศ สิทธิ์การจัดการประกวดประจำจังหวัดกาฬสินธุ์ได้มอบให้แก่กีรวิชญ์ เพชรจุล ซึ่งเป็นบุคลากรทางการศึกษา ซึ่งได้จัดการประกวดมิสแกรนด์กาฬสินธุ์ครั้งแรกเมื่อวันที่ 21 พฤษภาคม พ.ศ. 2559 ณ อำเภอเมืองกาฬสินธุ์ และได้ประกาศให้ถิรดา แสงสุวรรณ เป็นผู้ได้รับตำแหน่งชนะเลิศ

## อ้างอิง

หมวดหมู่:มิสแกรนด์ไทยแลนด์แบ่งตามจังหวัด
หมวดหมู่:วัฒนธรรมของจังหวัดกาฬสินธุ์
สกีดบลัดนีร์

**สกีดบลัดนีร์** (Skíðblaðnir) คือเรือวิเศษซึ่งเป็นสุดยอดเหนือบรรดาเรือทั้งปวงของเทวตำนานนอร์ส เป็นของกำนัลล้ำค่าที่มอบให้แก่เฟร็วเยอร์ (Freyr) เทพเจ้าแห่งแสงอาทิตย์และความมั่งคั่ง เรือลำนี้เป็นผลงานชิ้นเอกที่รวมเอาเวทมนตร์และงานช่างฝีมือเข้าไว้ด้วยกันอย่างลงตัว

ตามบันทึกใน *Skáldskaparmál* เรือลำนี้ถูกสร้างขึ้นโดยกลุ่มคนแคระที่รู้จักกันในนาม "บุตรแห่งอิวัลดี" ซึ่งเป็นกลุ่มเดียวกับที่สร้างผมทองคำให้แก่เทพีซิฟ พวกเขาสร้างสกีดบลัดนีร์ขึ้นเพื่อพิสูจน์ฝีมืออันเป็นเลิศในการแข่งสร้างของวิเศษถวายแด่ทวยเทพตามคำยุยงของโลกี (Loki) และตามที่ปรากฏใน *Gylfaginning* สกีดบลัดนีร์มีความใหญ่โตจนสามารถบรรจุทวยเทพทุกองค์ของอาสการ์เดอร์พร้อมอาวุธและชุดเกราะ แต่มันกลับมีโครงสร้างที่ซับซ้อนจนสามารถพับเก็บไว้ในกระเป๋าเสื้อเมื่อไม่ได้ใช้งาน นอกจากนี้ เรือลำนี้ยังมีพลังวิเศษในการควบคุมกระแสลม โดยทันทีที่มีการกางใบเรือขึ้น จะมีลมมงคลพัดพาเรือไปในทิศทางที่ต้องการเสมอ ไม่ว่าสภาพอากาศรอบข้างจะเป็นอย่างไร

## อ้างอิง

Ski
บ้านวรรณโกวิท

**บ้านวรรณโกวิท** เป็นร้านอาหารในเขตพระนคร กรุงเทพมหานคร โดยมีความเชี่ยวชาญด้านอาหารสยามยุคก่อนสงคราม บ้านวรรณโกวิทเป็นกิจการที่มีเจ้าของคืออาภาวินี อินทะรังสี โดยตั้งอยู่ภายในบ้านไม้สไตล์ขนมปังขิงในสมัยรัชกาลที่ 6 บนถนนตะนาว ที่ดินขนาด 2 ไร่ดังกล่าวได้พระราชทานแก่หลวงกระจ่าง วรรณโกวิท ซึ่งเป็นปู่ของอาภาวินี เพื่อเป็นบำเหน็จความชอบจากการดำรงตำแหน่งราชเลขานุการในพระองค์พระบาทสมเด็จพระมงกุฎเกล้าเจ้าอยู่หัว ร้านอาหารแห่งนี้เป็นที่รู้จักจากเมนูข้าวแช่ ซึ่งเป็นข้าวหอมมะลิแช่ในน้ำลอยดอกไม้ รับประทานคู่กับเครื่องเคียงต่าง ๆ เมนูเด่นอื่น ๆ ได้แก่ ข้าวคลุกกะปิ และขนมจีนซาวน้ำ

## อ้างอิง

หมวดหมู่:ร้านอาหารในกรุงเทพมหานคร
หมวดหมู่:สิ่งก่อสร้างในเขตพระนคร
ซาลิมฮัน ยูซูปอฟ (นักมวยปล้ำ)

**ซาลิมฮัน ยูซูปอฟ** (; เกิด 19 กุมภาพันธ์ ค.ศ. 1984) เป็นนักมวยปล้ำฟรีสไตล์ชาวทาจิกิสถานที่เกิดในประเทศรัสเซีย เขาเข้าแข่งในการแข่งขันประเภทฟรีสไตล์ 66 กก. ในโอลิมปิกฤดูร้อน 2012 หลังเอาชนะอาลัน โกกาเยฟในรอบคัดเลือก เขาจึงตกรอบในรอบ 8 คนสุดท้ายกับไฮสลัน การ์เซีย

## อ้างอิง

## แหล่งข้อมูลอื่น
* 

หมวดหมู่:ชาวทาจิกิสถานเชื้อสายดาเกสถาน
หมวดหมู่:นักมวยปล้ำในโอลิมปิกฤดูร้อน 2012
หมวดหมู่:นักมวยปล้ำในเอเชียนเกมส์ 2014
ออน ล๊อก หยุ่น

**ออน ล๊อก หยุ่น** เป็นร้านอาหารและร้านกาแฟในกรุงเทพมหานคร เป็นร้านกาแฟเก่าแก่ที่ให้บริการอาหารเช้าแบบอเมริกันสไตล์ไทย และเปิดดำเนินกิจการมานานกว่า 90 ปี

ออน ล๊อก หยุ่น เปิดให้บริการเมื่อปี พ.ศ. 2476 โดยชาวจีนโพ้นทะเลซึ่งเป็นพ่อของเจ้าของกิจการคนปัจจุบัน ร่วมกับเพื่อนอีกสองคน ได้ร่วมกันลงทุนเปิดร้านกาแฟรูปแบบโกปี๊เตี่ยมที่ได้รับความนิยมในสิงคโปร์ ซึ่งนับเป็นรูปแบบที่ไม่เคยปรากฏมาก่อนในประเทศไทย

ร้านออน ล๊อก หยุ่น ตั้งอยู่ภายในอาคารพาณิชย์สองชั้นลักษณะเรียบง่าย และตกแต่งด้วยตู้ไม้เก่าแก่ รวมถึงกระป๋องสังกะสีของไมโล เครื่องดื่มช็อกโกแลตมอลต์ของเนสท์เล่ที่ได้รับความนิยมในเอเชียตะวันออกเฉียงใต้ ซึ่งช่วยสร้างบรรยากาศย้อนยุค

ชื่อของร้านมีที่มาจากภาษากวางตุ้ง มีความหมายว่า “สวนสนุก”

ร้านตั้งอยู่บนถนนเจริญกรุง ใกล้กับสถานีสามยอด ในย่านวังบูรพา ซึ่งเป็นย่านการค้าและความบันเทิงที่มีความเจริญรุ่งเรืองอย่างมากในช่วงปลายทศวรรษ 1950 ถึง 1960 ในช่วงเวลาดังกล่าว วังบูรพาถือเป็นแหล่งนัดพบของวัยรุ่น จึงเต็มไปด้วยโรงภาพยนตร์ ตลอดจนร้านอาหารและร้านกาแฟมากมาย ออน ล๊อก หยุ่นเป็นหนึ่งในนั้น และเป็นเสมือนสถานที่พบปะสังสรรค์ของบรรดานักแสดงชื่อดังและบุคคลมีชื่อเสียง ผู้คนส่วนใหญ่นิยมมารับประทานอาหารที่นี่ก่อนเข้าชมภาพยนตร์

นับตั้งแต่เริ่มก่อตั้งจนถึงปัจจุบัน เมนูอาหารที่ให้บริการภายในร้านยังคงรูปแบบเดิมโดยไม่เคยมีการเปลี่ยนแปลง

เมนูที่ได้รับความนิยม ได้แก่ ขนมปังนึ่งทาด้วยสังขยา และเฟรนช์โทสต์

ณ ปี พ.ศ. 2567 กิจการได้สืบทอดมาถึงทายาทรุ่นที่สี่ ร้านเปิดให้บริการทุกวัน เวลา 06.00–14.30 น. ยกเว้นในช่วงเทศกาลตรุษจีนและเทศกาลสงกรานต์

## อ้างอิง

หมวดหมู่:ร้านกาแฟและคาเฟ่ในประเทศไทย
หมวดหมู่:ก่อตั้งในกรุงเทพพระมหานครในปี พ.ศ. 2476
หมวดหมู่:ร้านอาหารในกรุงเทพมหานคร
หมวดหมู่:สิ่งก่อสร้างในเขตพระนคร
คายาเคนต์

**คายาเคนต์** (; , *Qayagent*) เป็นนิคมชนบท (เซโล) และศูนย์กลางบริหารของเซลโซเวียตคายาเคนต์สกี อำเภอคายาเคนต์สกี สาธารณรัฐดาเกสตาน ประเทศรัสเซีย โดยมีประชากร 11,144 คนใน ค.ศ. 2010 มีถนน 90 แห่ง

## อ้างอิง
โคนิช

**โคนิช** (,  เป็นนักประพันธ์เพลง, นักเรียบเรียงเพลง, โปรดิวเซอร์เพลง, นักเปียโน และนักเล่นคีย์บอร์ดชาวญี่ปุ่น ชื่อจริงของเขาคือ **ฮิโรอากิ โคนิชิ** (小西宏明, *Konishi Hiroaki*).

## ชีวประวัติ
โคนิช เกิดเมื่อวันที่ 19 เมษายน พ.ศ. 2524 เขาสำเร็จการศึกษาระดับมัธยมศึกษาตอนปลายจากโรงเรียนวาเซดะจิสึเกียว และเข้าศึกษาต่อที่วิทยาลัยดนตรีโทโฮกาคุเอ็น โดยศึกษาในสาขาการประพันธ์เพลงแต่ยังไม่สำเร็จหลักสูตรทั้งหมด

## ผลงานเพลง

### ผลงานด้านอนิเมะ

## หมายเหตุ

## อ้างอิง

## แหล่งข้อมูลอื่น

*  
* 
* 

หมวดหมู่:บุคคลที่ยังมีชีวิตอยู่
หมวดหมู่:นักเปียโนชาวญี่ปุ่น
หมวดหมู่:บุคคลที่เกิดในปี พ.ศ. 2524
หมวดหมู่:บทความที่มีข้อความภาษาญี่ปุ่น
หมวดหมู่:Articles with hCards
หมวดหมู่:หน้าที่มีคำอธิบายย่อแตกต่างกับในวิกิสนเทศ
หมวดหมู่:บทความที่มีคำอธิบายย่อ
ไฮสลัน การ์เซีย

**ไฮสลัน เวราเนส การ์เซีย** (; เกิด 4 มีนาคม ค.ศ. 1983) เป็นนักมวยปล้ำฟรีสไตล์ชาวแคนาดา เขาเข้าแข่งขันในประเภท 65–66 กก. ในโอลิมปิก 2008, 2012 และ 2016 เขาเข้ารอบ 8 คนสุดท้ายใน ค.ศ. 2012 แต่แพ้ให้กับทัตสึฮิโระ โยเนมิตสึที่กลายเป็นผู้ชนะเลิศ การ์เซียเข้าแข่งขันชิงแชมป์โลกหกครั้ง เริ่มต้นใน ค.ศ. 2009 และถึงที่ 5 ใน ค.ศ. 2010 ใน ค.ศ. 2015 เขาได้เหรียญทองแดงในแพนอเมริกันเกมส์ 2015 ที่โทรอนโต ในแพนอเมริกันแชมเปียนชิปส์ เขาได้เหรียญเงินใน ค.ศ. 2008 และ 2009 และเหรียญทองแดงใน ค.ศ. 2010 และ 2011

การ์เซียเกิดในประเทศคิวบา และอพยพเข้าแคนาดาใน ค.ศ. 2004 ตามพ่อ แม่ และน้องสาว เขาจบการศึกษาจากโรงเรียนทหารในประเทศคิวบา และมีลูกชายชื่อแฮร์ริสัน ซึ่งเข้าแข่งมวยปล้ำด้วย

## อ้างอิง

## แหล่งข้อมูลอื่น

* Wrestler bio on beijing2008.com

หมวดหมู่:นักมวยปล้ำโอลิมปิกจากแคนาดา
หมวดหมู่:นักมวยปล้ำในโอลิมปิกฤดูร้อน 2008
หมวดหมู่:นักมวยปล้ำในโอลิมปิกฤดูร้อน 2012
หมวดหมู่:นักมวยปล้ำในโอลิมปิกฤดูร้อน 2016
หมวดหมู่:ชาวคิวบาที่อพยพไปยังแคนาดา
หมวดหมู่:นักมวยปล้ำชาวแคนาดา
เฮย์ดรูน

**เฮย์ดรูน** (Heiðrún) คือแพะวิเศษเพศเมียซึ่งอาศัยอยู่ในวัลฮ็อลล์ (Valhǫll) ตามที่ระบุไว้ในบทกวี *Grímnismál* ของร้อยกรองเอ็ดดา เธออาศัยอยู่บนหลังคาของวิหารศักดิ์สิทธิ์และคอยกัดกินใบอ่อนจากกิ่งก้านของต้นไม้ที่ชื่อว่าแลราเดอร์ (Læraðr) จากเต้านมของเฮย์ดรูนมี **เหล้ามธุรส** (Mead) หรือน้ำผึ้งหมักบริสุทธิ์ไหลออกมาในปริมาณที่มากพอจะเติมเต็มถังเหล้าขนาดมหึมาในโถงจัดเลี้ยงได้ทุกวัน เหล้ามธุรสนี้ไม่มีวันหมดสิ้นเพื่อใช้เลี้ยงบรรดาเอย์นเฮริยาร์ (Einherjar)

## อ้างอิง

Hei
รังสีร่วมรักษา

**รังสีร่วมรักษา** () เป็นการแพทย์เฉพาะทางที่มุ่งเน้นด้านการทำหัตถการแบบแผลเล็ก (minimally-invasive procedure) โดยการใช้การฉายภาพทางการแพทย์ในการนำทาง เช่น การดูภาพรังสีเอกซ์บนจอ (x-ray fluoroscopy), การถ่ายภาพรังสีส่วนตัดอาศัยคอมพิวเตอร์ (computed tomography), การสร้างภาพด้วยเรโซแนนซ์แม่เหล็ก (magnetic resonance imaging) หรือการใช้คลื่นเสียงความถี่สูง (ultrasound) รังสีร่วมรักษาครอบคลุมหัตถการเพื่อการวินิจฉัยและเพื่อการบำบัด ผ่านการผ่าแผลขนาดเล็กมากหรือผ่านช่องเปิดของร่างกาย หัตถการรังสีร่วมรักษาเพื่อการวินิจฉัยมีวัตถุประสงค์เพื่อช่วยในการวินิจฉัยโรคหรือการวางแผนการรักษาเพิ่มเติม เช่น การตัดเนื้องอกออกตรวจโดยใช้การฉายภาพนำทาง หรือการฉีดสารทึบรังสีเข้าไปในโครงสร้างที่มีลักษณะเป็นโพรงอย่างหลอดเลือดหรือท่อน้ำดี ส่วนหัตถการรังสีร่วมรักษาเพื่อการบำบัดมีวัตถุประสงค์เพื่อให้การรักษาโดยตรง เช่น การนำส่งยาผ่านสายสวน, การติดตั้งอุปกรณ์ทางการแพทย์ (เช่น ขดลวดถ่างขยาย) และศัลยกรรมตกแต่งหลอดเลือดที่ตีบแคบ

ข้อดีหลักของรังสีร่วมรักษาคือสามารถเข้าถึงโครงสร้างที่อยู่ลึกภายในร่างกายผ่านช่องเปิดของร่างกายหรือผ่านการผ่าแผลขนาดเล็กมากโดยใช้เข็มและลวดขนาดเล็ก ช่วยลดความเสี่ยง ความเจ็บปวด และเวลาพักฟื้นเมื่อเทียบกับหัตถการแบบเปิด การฉายภาพแบบทันทียังช่วยให้การนำทางไปยังจุดที่ผิดปกติมีความแม่นยำสูง  ทำให้หัตถการหรือการวินิจฉัยมีความถูกต้องมากขึ้น แม้มีข้อดีดังกล่าว แต่รังสีร่วมรักษาก็มีความเสี่ยงที่จะไม่สามารถเข้าถึงโครงสร้างภายในได้ในทันที (หากเกิดภาวะเลือดออกหรืออวัยวะทะลุ) หรือความเสี่ยงจากการสัมผัสรังสี เช่น ต้อกระจกและมะเร็ง

## อ้างอิง

## อ่านเพิ่มเติม

* 
* 
* 
* 
* 
* 
* 

## แหล่งข้อมูลอื่น
* Radiofrequency ablation video demonstration: American Medical Center – American Heart Institute: Radio Frequency Ablation of Liver Tumor
* Microwave ablation video demonstration: Stanford Health Care: Microwave Ablation Used To Treat Cancer Quickly at Stanford
* Irreversible electroporation video demonstration: Stony Brook Surgery: Stony Brook Surgery Uses NanoKnife Technology
* Y-90 video demonstration: Sirtex Medical US: SIR-Spheres Y-90 resin microspheres Mode of Action Video
* Cryoablation of lung cancer video demonstration: Medical Professionals–Redefining Radiology: Cryoablation of a non-small cell lung cancer pleural invasion (www.mposium.com)
* Irreversible electroporation video demonstration: Memorial Sloan Kettering Cancer Center: Irreversible Electroporation (NanoKnife) to Treat Prostate Tumors
* Stent demonstration: Scientific Animations: 3D Medical Animation of Coronary Stent Procedure
รูด็อล์ฟ ชเรอดิงเงอร์

**รูด็อล์ฟ ชเรอดิงเงอร์** (, 27 มกราคม ค.ศ. 1857 – ธันวาคม ค.ศ. 1919) เป็นนักอุตสาหกรรม นักพฤกษศาสตร์ และจิตรกรชาวออสเตรีย รวมทั้งเป็นบิดาของแอร์วีน ชเรอดิงเงอร์ นักฟิสิกส์ผู้มีชื่อเสียงซึ่งเป็นที่รู้จักจากผลงานในด้านกลศาสตร์ควอนตัม หนึ่งในนั้นคือการทดลองทางความคิดเรื่องแมวอันโด่งดัง

## ภูมิหลัง
รูด็อล์ฟ ชเรอดิงเงอร์ เกิดเมื่อวันที่ 27 มกราคม ค.ศ. 1857 ในครอบครัวชาวบาวาเรียที่อพยพมายังเวียนนาหลายชั่วอายุคนก่อนหน้า ซึ่งในขณะนั้นเป็นส่วนหนึ่งของจักรวรรดิออสเตรีย-ฮังการี ชเรอดิงเงอร์บรรยายถึงมารดาของเขาว่า "เป็นคนดีมากมีนิสัยร่าเริง เธอมีสุขภาพไม่ดีและไม่คาดหวังต่อชีวิตแต่ก็ถ่อมตัว"

## การศึกษาและอาชีพ
เขาศึกษาวิชาเคมีในมหาวิทยาลัย หลังจากสำเร็จการศึกษาเขาได้หันมาวาดภาพสไตล์อิตาลี ซึ่งเป็นงานอดิเรกที่เขาทุ่มเทเวลาและความพยายามอย่างมาก ต่อมาเขากลายเป็นนักวิจัยด้านพฤกษศาสตร์ โดยตีพิมพ์บทความจำนวนมากที่เกี่ยวข้องกับวิวัฒนาการชาติพันธุ์ของพืช

## ธุรกิจ
ในช่วงปลายคริสต์ศตวรรษที่ 19 ชเรอดิงเงอร์ได้รับมรดกเป็นธุรกิจที่เชี่ยวชาญด้านการผลิตเสื่อน้ำมันและผ้าเคลือบน้ำมัน (oilcloth) อย่างไรก็ตามเขาไม่ได้สนใจธุรกิจนี้มากนัก แต่เขาก็ยังคงดำเนินกิจการต่อไปเนื่องจากให้รายได้ที่เพียงพอสำหรับเขาและครอบครัว

## ชีวิตส่วนตัว
thumb|207x207px|แอร์วีน บุตรชายคนเดียวของเขา
ชเรอดิงเงอร์แต่งงานกับ เกออร์กีเนอ เอมีเลีย เบรินดา () บุตรสาวคนที่สองจากสามคนของอดีตอาจารย์ของเขา อเล็คซันเดอร์ เบาเออร์ () เขามีบุตรกับเธอเพียงคนเดียวคือ แอร์วีน ชเรอดิงเงอร์ () ซึ่งต่อมาได้กลายเป็นนักฟิสิกส์ที่โดดเด่น โดยเฉพาะอย่างยิ่งในด้านกลศาสตร์ควอนตัม รวมถึงการคิดค้นสมการชเรอดิงเงอร์ ปริทัศน์ของฟังก์ชันคลื่น การทดลองทางความคิดที่รู้จักกันในชื่อแมวของชเรอดิงเงอร์ การมีส่วนร่วมที่สำคัญในกลศาสตร์เชิงสถิติ และได้รับรางวัลโนเบลสาขาฟิสิกส์ในปี ค.ศ. 1933

เขาเสียชีวิตในเดือนธันวาคม ค.ศ. 1919 เมื่ออายุ 62 ปี

## หมายเหตุ

## อ้างอิง

หมวดหมู่:นักพฤกษศาสตร์ชาวออสเตรีย
หมวดหมู่:นักอุตสาหกรรมชาวออสเตรีย
เจ้าหญิงลูอีเซอ มาร์กาเรเทอแห่งปรัสเซีย

**เจ้าหญิงลูอีเซอ มาร์กาเรเทอแห่งปรัสเซีย** (ลูอีส มาร์กาเร็ต อเล็กซานดรา วิกตอเรีย แอกเนส; 25 กรกฎาคม ค.ศ. 1860 – 14 มีนาคม ค.ศ. 1917) ต่อมาทรงเป็น **ดัชเชสแห่งคอนนอตและสแตรทเธิร์น** ทรงเป็นสมาชิกพระราชวงศ์จากราชวงศ์โฮเอินท์ซ็อลเลิร์นที่อภิเษกสมรสกับราชวงศ์อังกฤษ ในฐานะพระสุณิสาในสมเด็จพระราชินีนาถวิกตอเรีย ทรงดำรงตำแหน่งเป็นคู่อภิเษกสมรสแห่งแคนาดา ผ่านทางพระสวามีของพระองค์คือเจ้าชายอาร์เธอร์ ดยุกแห่งคอนน็อตและสแตรธเอิร์น ซึ่งทรงดำรงตำแหน่ง ผู้สำเร็จราชการแคนาดา ตั้งแต่ปี ค.ศ. 1911 ถึง ค.ศ. 1916

## อ้างอิง

หมวดหมู่:เจ้าหญิงเยอรมัน
หมวดหมู่:ราชวงศ์เยอรมัน
หมวดหมู่:ราชวงศ์ซัคเซิน-โคบวร์คและโกทา (สหราชอาณาจักร)
หมวดหมู่:เจ้าหญิงอังกฤษ
กบเปเป

**กบเปเป** (;  ) เป็นตัวละครการ์ตูนและอินเทอร์เน็ตมีมที่สร้างโดยนักวาดการ์ตูน แมตต์ ฟิวรี ถูกออกแบบเป็นกบสีเขียว รูปร่างคล้ายมนุษย์ มักสวมเสื้อยืดสีฟ้า เปเปมีต้นกำเนิดมาจากเว็บคอมิก *Boy's Club* ของฟิวรีในปี ค.ศ. 2005 ตัวละครนี้กลายเป็นอินเทอร์เน็ตมีมเมื่อความนิยมของเขาเพิ่มขึ้นอย่างต่อเนื่องในเว็บไซต์ต่าง ๆ เช่น มายสเปซ, ไกอา ออนไลน์ และโฟร์แชนตั้งแต่ปี ค.ศ. 2008 เป็นต้นไป และในปี ค.ศ. 2015 เขากลายเป็นหนึ่งในมีมที่ได้รับความนิยมมากที่สุดบนโฟร์แชนและทัมเบลอร์

มีมเปเปประเภทต่าง ๆ ได้แก่ "กบเศร้า", "กบหน้าบึ้ง", "เปเปโกรธ", "กบรู้สึก" และกบ "คุณจะไม่มีวัน..." ประโยคยอดนิยมที่เกี่ยวข้องกับเขาคือ "รู้สึกดีจังเลย" (คำพูดจากตอนที่เขาปรากฏตัวครั้งแรกใน *Boy's Club* ซึ่งกลายเป็นวลีติดปากของตัวละคร) และประโยคตรงข้ามคือ "รู้สึกแย่จังเลย" ซึ่งหมายถึงความสุขและความเศร้าตามลำดับ ตั้งแต่ปี ค.ศ. 2014 "เปเปหายาก" ได้ถูกโพสต์ใน "ตลาดมีม" ราวกับว่าเป็นการ์ดสะสม

แม้ว่าเดิมทีเปเปจะเป็นตัวละครที่ไม่เกี่ยวข้องกับการเมืองในผลงานของฟิวรีและความนิยมบนอินเทอร์เน็ตในยุคแรก แต่ตั้งแต่ปี ค.ศ. 2015 เป็นต้นมาเปเปก็ถูกนำไปใช้เป็นสัญลักษณ์ของขบวนการชาตินิยมขาวออลต์ไรต์ องค์กรต่อต้านการหมิ่นประมาท (ADL) ได้รวมเปเปไว้ในฐานข้อมูลสัญลักษณ์แห่งความเกลียดชังในปี 2016 แต่กล่าวว่ากรณีส่วนใหญ่ของการใช้เปเปไม่ได้ถูกนำไปใช้ในบริบทที่เกี่ยวข้องกับความเกลียดชัง ตั้งแต่นั้นมาฟิวรีได้แสดงความไม่พอใจที่เปเปถูกใช้เป็นสัญลักษณ์แห่งความเกลียดชังและได้ฟ้องร้ององค์กรต่าง ๆ ที่กระทำเช่นนั้น ประวัติของเปเปและความพยายามของฟิวรีในการแยกตัวละครนี้ออกจากฝ่ายออลต์ไรต์ได้รับการกล่าวถึงในภาพยนตร์สารคดีเรื่อง *[[Feels Good Man]]* ในปี ค.ศ. 2020 ในปี ค.ศ. 2019 ผู้ประท้วงได้ใช้เปเปในการประท้วงในฮ่องกง ค.ศ. 2019–2020 ตรงกันข้ามกับการใช้งานทางการเมืองในตะวันตก สัญลักษณ์ของกบเปเปในฮ่องกงไม่ได้ถูกมองว่าเชื่อมโยงกับอุดมการณ์ฝ่ายออลต์ไรต์ และได้รับการต้อนรับจากฟิวรี

## อ้างอิง

หมวดหมู่:อินเทอร์เน็ตมีมในปี พ.ศ. 2551
หมวดหมู่:ตัวละครชายในหนังสือการ์ตูน
หมวดหมู่:ตัวละครที่เป็นกบและคางคก
หมวดหมู่:หนังสือการ์ตูนอเมริกัน
หมวดหมู่:การประท้วงในฮ่องกง พ.ศ. 2562—2563
ครีปปี้พาสต้า

[thumb|[แฟนอาร์ต|ภาพวาดแฟนอาร์ตของสเลนเดอร์แมน หนึ่งในครีปปี้พาสต้าที่รู้จักกันดีที่สุด]]
**ครีปปี้พาสต้า** () เป็นตำนานสยองขวัญที่ถูกเผยแพร่ไปทั่วอินเทอร์เน็ต คำว่า *ครีปปี้พาสต้า* ได้กลายเป็นคำที่ใช้เรียกเนื้อหาสยองขวัญทุกประเภทที่โพสต์ลงบนอินเทอร์เน็ต เรื่องราวเหล่านี้มักเป็นเรื่องสั้น ๆ ที่สร้างโดยผู้ใช้ เกี่ยวกับเรื่องเหนือธรรมชาติ และมีจุดประสงค์เพื่อทำให้ผู้อ่านหวาดกลัว หัวข้อของครีปี้พาสตามีความหลากหลายมาก และอาจรวมถึงเรื่องผี สัตว์ประหลาด การฆ่าคน การฆ่าตัวตาย ซอมบี สิ่งมีชีวิตนอกโลก พิธีกรรมเพื่อเรียกสิ่งเหนือธรรมชาติ และรายการโทรทัศน์และวิดีโอเกมหลอน ครีปปี้พาสต้ามีความยาวตั้งแต่ย่อหน้าเดียวไปจนถึงซีรีส์หลายตอนที่ครอบคลุมสื่อหลายประเภท บางเรื่องอาจยาวนานหลายปี

ในสื่อกระแสหลัก เรื่องราวสยองขวัญเกี่ยวกับตัวละครสมมติอย่างสเลนเดอร์แมนได้รับความสนใจจากสาธารณชนหลังจากเหตุการณ์ "การแทงเพื่อสเลนเดอร์แมน" ในปี ค.ศ. 2014 ซึ่งเด็กหญิงอายุ 12 ปีถูกเพื่อนสองคนแทง โดยผู้ก่อเหตุอ้างว่าพวกเขา "ต้องการพิสูจน์ให้ผู้ที่สงสัยในสเลนเดอร์แมนเห็นว่าพวกเขาคิดผิด" หลังจากการพยายามฆาตกรรม ผู้ดูแลเว็บไซต์เรื่องราวสยองขวัญบางคนได้ออกแถลงการณ์เตือนผู้อ่านถึง "เส้นแบ่งระหว่างนิยายกับความเป็นจริง" กรณีนี้เป็นส่วนหนึ่งของรูปแบบที่ผู้คน โดยเฉพาะเด็ก ๆ พัฒนาความเข้าใจผิดเกี่ยวกับความเป็นจริงของเรื่องราวสยองขวัญ

เรื่องราวครีปปี้พาสต้าที่น่าสนใจอื่น ๆ มีได้แก่ เจฟฟ์ เดอะคิลเลอร์, เท็ด นักสำรวจถ้ำ, เบ็น ดราวนด์, โซนิคดอตอีเอกซ์อี และสไมล์ด็อก

## อ้างอิง

หมวดหมู่:อินเทอร์เน็ตมีม
หมวดหมู่:วรรณกรรมประเภทสยองขวัญ
ประเทศเซเนกัลในโอลิมปิกฤดูหนาว 2010

**[[ประเทศเซเนกัล]]** เข้าร่วมการแข่งขันโอลิมปิกฤดูหนาว 2010 ณ แวนคูเวอร์ ประเทศแคนาดา การเข้าร่วมครั้งนี้นับเป็นครั้งที่ห้าของประเทศในโอลิมปิกฤดูหนาว

เช่นเดียวกับโอลิมปิกฤดูหนาว 2006 นักกีฬาของเซเนกัลมีเพียงคนเดียว คือ เลย์ตี เซก นักกีฬาสกีลงเขา เขายังทำหน้าที่เป็นผู้เชิญธงชาติของประเทศในขบวนพาเหรดแห่งชาติในพิธีเปิดอีกด้วย

เซกไม่ได้รับเหรียญรางวัลใด ๆ แต่เขาทำผลงานได้ดีกว่า ซามีร์ อัซซีมานี จากโมร็อกโก ในการแข่งขันประเภทไจแอนท์สลาลอม

## สกีลงเขา

thumb|right|ทีมนักกีฬาเซเนกัลขณะเดินเข้าสู่สนามในขบวนพาเหรดแห่งชาติ

นักกีฬาเซเนกัลเพียงคนเดียวในมหกรรมครั้งนี้ เลย์ตี เซก ลงแข่งขันทั้งประเภทไจแอนท์สลาลอมชาย และสลาลอมชาย เขาเป็นหนึ่งในนักสกีชาวแอฟริกา 3 คนในโอลิมปิกแวนคูเวอร์ ร่วมกับ ควาเม เอ็นกรูมาห์-อาเชียมปง จากกานา และ ซามีร์ อัซซีมานี จากโมร็อกโก

เซกไม่สามารถแข่งขันจบรอบแรกของสลาลอมได้ (DNF) จึงไม่ได้ลงแข่งขันในรอบที่สอง สำหรับไจแอนท์สลาลอม เขาทำเวลาได้ 1:32.32 และ 1:33.82 รวมเวลา 3:06.14 ช้ากว่า คาร์โล ยันกา เจ้าของเหรียญทองจากสวิตเซอร์แลนด์ รวม 28.31 วินาที แต่ยังจบอันดับเหนือกว่าอัซซีมานีหนึ่งอันดับ หลังจบการแข่งขัน เซกกล่าวว่า “ผมมีความสุขที่ผมแข่งจบได้”

;รายการแข่งขันสกี

## อ้างอิง

ประเทศเซเนกัล
2010
ประเทศซานมารีโนในโอลิมปิกฤดูหนาว 2010

**[[ประเทศซานมารีโน]]** ส่งคณะนักกีฬาเข้าร่วมการแข่งขันโอลิมปิกฤดูหนาว 2010 ณ แวนคูเวอร์ ประเทศแคนาดา ระหว่างวันที่ 12 ถึง 28 กุมภาพันธ์ ค.ศ. 2010 นับเป็นการเข้าร่วมแข่งขันโอลิมปิกฤดูหนาวครั้งที่แปดของประเทศ นับตั้งแต่การเปิดตัวครั้งแรกในปี ค.ศ. 1976

คณะนักกีฬาซานมารีโนประกอบด้วยนักกีฬาเพียงคนเดียว คือ นักสกีลงเขา มาริโน คาร์เดลลี ซึ่งจบอันดับที่ 80 ในการแข่งขันรายการเดียวของเขา คือ ไจแอนท์สลาลอมชาย

## สกีลงเขา

ซานมารีโนผ่านการคัดเลือกนักกีฬา 1 คนในกีฬาสกีลงเขา มาริโน คาร์เดลลี มีอายุ 22 ปีในช่วงการแข่งขันโอลิมปิกที่แวนคูเวอร์ รายการเดียวที่เขาเข้าร่วมแข่งขันในแวนคูเวอร์คือไจแอนท์สลาลอมชาย ซึ่งจัดขึ้นเมื่อวันที่ 23 กุมภาพันธ์

คาร์เดลลีทำเวลาในการวิ่งรอบแรกได้ 1 นาที 40 วินาที ช้ากว่าผู้นำมากกว่า 23 วินาที เขากล่าวว่า “ข้อเท้าของผมไม่ค่อยดีนัก และฟอร์มของผมก็ไม่ดีที่สุด แต่สำหรับผม การได้มาถึงที่นี่เป็นสิ่งที่พิเศษมาก” ต่อมาในวันเดียวกัน เขาทำเวลาในรอบที่สองได้ 1 นาที 44 วินาที ช้ากว่านักสกีที่ทำเวลาเร็วที่สุดในรอบนั้น 24 วินาที เวลารวมของเขา 3 นาที 25 วินาที ทำให้อยู่ในอันดับที่ 80 จากผู้เข้าแข่งขัน 81 คนที่ทำการแข่งขันครบทั้งสองรอบ

## อ้างอิง

ประเทศซานมารีโน
2010
พระราชวังมุกเดน

thumb|right|ตำหนักต้าหย่ง (Dazheng Hall) อาคารที่เก่าแก่ที่สุดในพระราชวัง

**พระราชวังมุกเดน** () หรือ **พระราชวังเฉิ่นหยาง** () เป็นพระราชวังเดิมของราชวงศ์จินยุคหลัง และราชวงศ์ชิงยุคต้น สร้างขึ้นในปี ค.ศ. 1625 และจักรพรรดิชิงสามพระองค์แรกประทับอยู่ที่นี่ระหว่างปี ค.ศ. 1625–1644

ภายหลังการล่มสลายของระบอบจักรวรรดิจากการปฏิวัติซินไฮ่ พระราชวังได้ถูกดัดแปลงเป็นพิพิธภัณฑ์ ปัจจุบันตั้งอยู่ใจกลางเมืองเฉิ่นหยาง มณฑลเหลียวหนิง

## อ้างอิง

## แหล่งข้อมูลอื่น

*English-language official website

หมวดหมู่:อาคารและสิ่งก่อสร้างในเฉิ่นหยาง
หมวดหมู่:พระราชวังในประเทศจีน
หมวดหมู่:แหล่งมรดกโลกในประเทศจีน
หมวดหมู่:ที่ประทับของราชวงศ์ในประเทศจีน